जिलाधिकारी कौशलराज शर्मा ने सभी सहायता शिविरों में महिलाओं के लिए अलग से मोबाईल शौचालय यथाशीघ्र स्थापित करने तथा सहायता शिविरों में भोजन सामग्री व सभी अन्य वस्तुओं की निर्बाध आपूर्ति करने के कडे़ निर्देश दिये। जिलाधिकारी ने सभी सहायता शिविरों के लिए नोडल अधिकारियों की डयूटी लगा दी है, जो अपने अपने सहायता शिविरों की जरूरतों का ध्यान रखेगे और उनकी सभी प्रकार से सहायता करेंगे। जिलाधिकारी ने मुख्य चिकित्साधिकारी को भी निर्देश दिये कि सभी सहायता शिविरों में अलग से मेडिकल टीम भेजी जाये और एम्बुलेंस की व्यवस्था भी की जाये तथा चिकित्सकों की टीम की शिफ्टवार ड्यूटी लगाकर सहायता शिविरों के लोगों की देखभाल की जाए।